Epizoda 9 (Bitange i princeze, sezona 1)

"**Epizoda 9**" deveta je epizoda prve sezone sitcoma *[[Bitange i princeze]]*. Epizoda je premijerno prikazana 10. lipnja 2005. godine na HRT-u 2, a režirao ju je Goran Kulenović prema scenariju koji je napisao Ivan-Goran Vitez, dotadašnji suradnik na scenarijima i pomoćnik redatelja. Bila je ovo prva epizoda serije koju je napisao Vitez te prva koju nije napisao Goran Kulenović.

U ovoj epizodi, u Robijev se život neočekivano vraća školski kolega kojega je Robi zlostavljao, dok istovremeno Gazdin "poslovni partner" pokušava zavesti i seksualno iskoristiti Luciju. Kada se Robijev prijatelj odluči zahvaliti mu na zlostavljanju, jer ga je to promijenilo i učinilo jačim, ove dvije priče isprepliću se na neočekivan način i završavaju tragično. 
 
## Sinopsis

Robi dovodi djevojku, Vjekoslavu, natrag u stan te joj objašnjava što točno radi kao voditelj vijesti. Vjekoslava misli da je njegov posao težak, s čim se Robi slaže, ali dodaje ta je i lijep te nudi Vjekoslavi da i ona dođe raditi na televiziju, uz njegovu preporuku, lažući joj da može biti reporterka u Washingtonu. Prije nego uđu u stan, Robi upozorava Vjekoslavu sa s njim u stanu žive dva "tipa" pod njegovim skrbništvom, jedan koji je autist (Teo), a drugi je izbjeglica iz "one Litvonije" (Kazo); Robi ih je, kako kaže, našao kako prose na ulici te ih je iz dobrote vlastita srca primio na stan, ali moli Vjekoslavu da im se ne obraća jer se boje ljudi. Kada uđu u stan, Robija dočeka Teo, koji stoji u mraku na prozoru i promatra zvijezde zbog nesanice; Robi se prestraše i kaže da je mislio da se pokojna gazdarica vratila; tada iz sobe izlazi Kazo, koji pita što se događa, međutim kada mu se Robi počinje obraćati na nečemu što bi trebao biti ruski jezik, Kazo se samo okrene jer shvati da je u pitanju neka Robijeva glupost. Vjekoslava se nakon toga obrati Teu, za kog vjeruje da je autist, te otkrije da ima brata koji je "tako malo sporiji i voli gledati zvijezde"; Teo i ona tako promatraju nebo, dok se Robi, naduren, povlači u sobu, shvaćajući da mu je spoj propao.

Sljedećeg jutra, Karlo Perigal Gazdi u vidoteku donosi piratizirane CD-ove s cajkama koje je suptilno upakirao u kutije Ledo sladoleda. Nakon što mu ponudi remikse s izdanja *The Best of Orijent*, pokazuje mu CD izvođača po imenu Đibuno (parodija na Gibonnija), koji ima veliki hit naslova "Zašto vide oči moje kad bez tebe nema boje", a Gazda ga prepoznaje jer mu je ranije bio vulkanizirao gume; ubrzo se otkrije da ga je i Karlo upoznao u automehaničarskoj radionici, gdje ga je čuo kako pjeva pa je odlučio pokušati, prisjećajući se nekog poštara s kojim je ranije napravio istu stvar. Gazda tada otkrije da od jedne njegove pošiljke u dva dana zaradi više nego u mjesec dana iznajmljivanja filmova te govori kako da nas više nitko ne gleda filmove, odnosno da se u njegovo vrijeme u redovima čekalo za posuditi Tarkovskog. U videoteku tada dolazi Lucija koja se prepadne da je opet zakasnila, međutim Gazda joj govori da - za divno čudo - ovoga puta nije zakasnila, nego su Karlo i on došli malo ranije. Lucija se odmah svidi Karlu te on traži od Gazde da ih upozna i počinje zavoditi Luciju, obećavajući joj pjevačku karijeru; naivna Lucija povjeruje Gazdinom "poslovnom partneru", koji sebe predstavlja kao glazbeni menadžer. Gazda ju otjera kako bi ju spasio od Karla, dok njega pokuša odgovoriti od zavođenja Lucije; Karlo mu zaprijeti da će uzeti CD-ove pa se Gazda, iako nevoljko, povlači.

Teo je na poslu dobio novu masažnu stolicu u kojoj uživa kada mu u ured dolazi Robi. Teo je iznenađen, ali Robi ubrzo prelazi na agresivu i tjera Tea iz stana ako se još jednom ponovi da mu ispred nosa blokira spoj. Teo ga pokušava smiriti, međutim Robi je ljut te mu, osim za djevojku, pokušava prigovoriti i za druge stvari, ali ne uspijeva se sjetiti nijedne, nakon čega još jednom govori Teu da se ima iseliti iz stana i odlazi. Irena, koja je kao i Robi bez posla, sjedi u stanu i gleda televiziju kada dolazi usplahirena Lucija i govori joj o svom susretu s Karlom. Irena odmah shvati da ju Karlo mulja, međutim Lucija je potpuno naivna i traži pomoć od Irene oko odijevanja.

Robi odlazi u pub, gdje ga Armando ponovo zavodi, govoreći mu da će kad-tad završiti u njegovom zagrljaju, ali Robi mu govori da bi se za to morala ispuniti tri uvjeta – da je pijan, da je zavezan i da je mrtav. Dok Armando odlazi do drugih gostiju, nasuprot Robija sjeda nepoznati muškarac koji ga pozdravlja i, kada mu Robi kaže da ne dijeli autograme, kaže da se poznaju. Kada se ovaj predstavi kao Dalibor Hohnjec, Robijev razredni kolega iz šumarske škole, Robi se nakon malo prisjećanja prisjeti kako su ga u školi zvali Mošnja te kako je uvijek sjedio sam u zadnjoj klupi; Robi dodaje da ga nije prepoznao, na što Hohnjec odgovara da su ga "malo promijenili". Dalibor ga upita kako je, a kada Robi odgovori da je "do jaja, u principu", ovaj se odmah uznemiri i pita što ga muči, na što mu se Robi požali na cimera (Tea), za kojeg govori da je "visok, crn i zgodan" pa da zato misli da je po nečemu poseban. Robi se tada prisjeti da mu je netko pričao da je Dalibor završio u Legiji stranaca, na što se Hohnjec iznenada ošamari i zbuni Robija. Hohnjec preskaće pitanje, zaključi kako Teo Robiju predstavlja problem te mu govori da smatra problem riješenim i odlazi iz puba.

U videoteci, Lucija vježba za pjevačku karijeru kada ju iznenadi Karlo s buketom cvijeća; Lucija je opčinjena njegovom gestom, nakon čega ju on poziva na spoj da ju može "bolje upoznati". Lucija je zbunjena jer i dalje misli da je Karlo ozbiljan oko njezine pjevačke karijere te predlaže večeru u pubu, na što on pristaje. Kada ode, Lucija pod hitno zove Irenu. Dok Lucija mašta o Karlu u videoteci, Irena u panici dolazi u vidoteku i misli da je netko umro nakon što vidi buket, ali kada joj Lucija govori da se Karlo vratio po nju i predstavi ga, Irena se počinje više interesirati za njega. Irena sumnja da zna tko je i opisuje ga kao ljigavca te upozorava Luciju da se mora paziti, međutim Lucija je potpuno opčinjena njime. Prije nego ode, Irena joj govori da će biti tu dok njih dvoje budu na spoju da provjeri je li Karlo onaj tko ona misli da jest.

U stanu od dečkiju, Kazo se vraća iz trgovine; u stanu sjedi Dalibor kojeg Kazo uopće ne primjećuje. Kada ga pozdravi, Kazo se prestraši i pita ga tko je, a Dalibor se predstavlja kao Robijev školski kolega, što Kazu smiri; ovaj misli da je Robi na toaletu, međutim Dalibor otkriva da Robi još spava, što Kazo smatra nepristojnim. Dalibor otkriva da je sam ušao te izmjeri Kazinu visinu; zaključuje kako Kazo jest taman, ali kako nije visok i zgodan, međutim i dalje misli da je on taj problematični cimer. Kazo je zbunjen i govori da mu je mama uvijek govorila da ima lijepe oči, međutim kada Dalibor krene prema njemu s jastukom da ga uguši, počinje vikati i dozivati Robija, koji izlazi iz sobe; kada Dalibor shvati da je u putanju zabuna, ostavi Kazu i izlazi iz stana kroz prozor. Nakon što je otišao, Kazo se zaključava u ormar u svojoj sobi i odbija izaći dok ne pročita da je Dalibor u zatvoru, iako ga Robi smiruje i govori mu da njemu neće ništa. U daljnjem razgovoru, Robi govori što je rekao Daliboru, a Kazo shvati da ovaj namjerava ubiti Tea, što Robi odbacuje, smatrjaući sve glupošću te obećava Kazi da će smiriti sve.

Iste večeri, Karlo i Lucija su u pubu; Karlo ju nastavlja zavoditi s provjerenim forama, a Lucija je potpuno izgubljena. Dok Karlo priča, dolazi Irena, koja ga prepoznaje i traži Armandovu pomoć. Armando uskoro odvlači Luciju od Karla, a dok prolazi, Irena ju poziva sa strane i upozorava ju da ju Karlo želi samo iskoristiti, međutim Lucija to pripisuje ljubomori i odlazi. Istovremeno, Kazo juri do Tea u ured i govori mu da ne može u stan jer je netko pod prozorom zapalio staru mašinu za rublje pa je cijeli stan zadimljen; Kazo i Robi, tobože, planiraju ići kod svojih roditelja prespavati, a cilj je spriječiti Tea da se vrati u stan jer ga Dalibor vjerojatno čeka. Teo ne vjeruje Kazi i misli da je Robi ponovo doveo neku djevojku u stan i ne želi da Teo bude tu, međutim Kazo nastavi lagati pa Teo pomisli da se Robi odljutio i odluči da će prespavati u uredu.

Natrag u stanu, Irena pokušava spasiti Luciju od Karla, ali Lucija ju odbija poslušati i moli ju da napusti stan; Irena tada naziva Karla i pretvara se da je Lucija te nagovara Karla da se nađu u pubu. Istovremeno, Kazo po stanu postavlja noževe i druge predmete za samoobranu za slučaj da se Dalibor pojavi. Robi ga prekida i govori mu da mu uopće nema smisla to što mu Hohnjec želi pomoći jer se sjetio kako su ga njegovi prijatelji i on prilično maltretirali u školi; Kazo zaključi da je Hohnjec psihopat, na što Robi doda da upravo zbog toga on nije nimalo kriv za to što Hohnjec želi ubiti Tea. Njih dvoje tada smisle način kako izvući Tea iz Zagreba, a Kazo juri kod Tea u ured da mu iznese plan, međutim tamo nalazi Hohnjeca kako "popravlja" Teovu masažnu stolicu. Njih se dvojica prepoznaju, nakon čega Kazo bježi iz ureda.

U pubu, Irena prilazi Karlu i polijeva ga martinijem, ali on je se ne sjeća. Kada mu ona kaže svoje ime, on se sjeti da je poznaje osobu tog imena, ali da je se sjeća kao brinete s "upadljivo većim nosom". Karlo ju pokuša otjerati, međutim ona mu otkriva da ga je ona pozvala na sastanak i prijeti mu da se makne od Lucije; on se tada prisjeti njihovog ranije susreta te se ismijava njezinim prohtjevima iz tog perioda, a onda upotrijebi svoju uobičajenu taktiku - izvuče sat i hipnotizira Irenu te joj naredi da pleše na stolu, nakon čega odlazi. Ispostavlja se da je sve svoje ranije "uspjehe" hipnotizirao kako mu se ne bi predomislile. Istovremeno, Kazo pronalazi Tea dok izlazi sa suda te mu govori da se Robi želi pomiriti s njim i da ga želi počastiti u pubu, a sve kako bi spriječio njegov odlazak u stan; kada Teo shvati da nije bio zaključao auto, Kazo ga panično nagovara da do puba idu tramvajem, na što Teo na koncu pristaje.

Robi dolazi u pub, gdje Irena još uvijek pleše na stolu. Međutim, pub je prepun muškaraca koji su jednako odjeveni, a umjesto Armanda za šankom je Hohnjec; Robi mu govori da moraju napiti Tea kada ga Kazo dovede, što Hohnjeca obraduje jer mu već dva dana pokušava ući u trag. Kada Robi pita za Armanda, Hohnjec mu govori da je na sigurnome i da se ništa ne brine. Robi mu tada pokušava objasniti da je sve krivo shvatio i da ne želi da ubije Tea, međutim Dalibor ne reagira te mu govori da se samo uplašio, odnosno da je i on tako mislio da ne želi da ga Robi svako jutro prije nastave umiva u WC školjci, ali da Robi to nije učinio, Dalibor se nikada ne bi podvrgnuo obuci u Legiji stranaca i postao dko jest, nakon čega se zahvali Robiju. Ovome ubrzo zazvoni mobitel, a on se javlja s "Hej, mama", što zbuni Kazu na drugoj strani; Kazo mu govori da je izgubio Tea u tramvaju nakon što ga kontrolori izbacili jer nije imao kartu, dok se Teo ostao svađati s drugim kontrolorom. Robi mu odgovara da Teo uopće ne treba dolaziti u pub jer je Dalibor tu i planira mu otrovati piće, no jedan od muškaraca u pubu znakovnim jezikom prenosi Robijev razgovor Daliboru.

U stanu, Lucija se sprema za Karlov dolazak; on ju pokušava hipnotizirati na vratima, ali ne uspijeva pa samo ulazi u stan. Prilikom ulaska, Lucija mu je slučajno bacila fotoaparat (s kojim planira ovjekovječiti trenutak, a zapravo dodatu Luciju u svoju kolekciju kao 1727. ženu s kojom je spavao), a kada je ona uzela nožice, Karlo se prestravio; Lucija je rekla da samo želi uvojak njegove kose, na što on na kraju pristaje. Lucija mu tada govori što je pripremila za jelo, međutim Karlo nije pretjerano zainteresiran za jelo pa Lucija odmah predlaže da prijeđu na "desert". Dok Lucija odlazi kako bi se presvula, Karlo namješta fotaparat i "vježba" odnos, ali odlazi kada shvati da nema filma u kameri i kaže Luciji da će se vratiti brzo.

Natrag u pubu, Dalibor poslužuje svoje pomoćnike, a Robi, dok čeka Tea, konačno uoči Irenu kako pleše na stolu te zaključi kako je potpuno poludjela. Prilazi joj i govori joj da prestane, a nakon što zapucketa prstima, Irena se vrati u realnosti, ali je zbunjena jer ne zna što se događalo u međuvremenu. Robi je također zbunjen, ali se Irena u tom trenutku sjeti Lucije te traži Robijevu pomoć; kada Robi kaže da ne vidi što je loše u tome da Lucija "poda svoje mlado tijelo", Irena shvati da je pogriješila što je tražila njegovu pomoć i odlazi. Tada Robiju prilazi Dalibor, koji mu govori da je usluga vraćena i da ga više nikada neće vidjeti, nakon čega sa svojim suradnicima odlazi iz puba na put za Afriku. Na izlasku se mimoilaze s Kazom, a sljedeća scena prikazuje uplakane Robija i Kazu kako plačući ulaze u stan, misleći da je Teo mrtav. Dok se Kazo prisjeća svega što je radio s Teom, Robi počinje sve jače plakati. Tada u stanu uoče veliku kutiju i misle da je u njoj Teov leš, međutim tada iz kupaonice izlazi Teo, živ i zdrav, što obraduje Kazu i Robija. Teo otkriva da je došao pet minuta ranije i da je sada spreman za izlazak, međutim tada u stan ulaze Irena i ljutita Lucija; Irena traži od Robija da joj potvrdi da je cijelo vrijeme bila u pubu, što Robi učini, jer Lucija misli da je Irena kriva za Karlov nestanak. Kada Lucija pita je li netko vidio Karla, koji je "visok, crn i zgodan", Robi i Kazo shvate što se zapravo dogodilo, odnosno da je Hohnjec zabunom ubio Karla, a ne Tea. Kazo se odlazi otuširati, a prije nego izađu, Teo otkriva da je u kutiji masažna fotelja iz njegovog ureda, koju je donio kao poklon isprike Robiju zato što mu je upropastio večer s Vjekoslavom; ispoatavlja se da Robi uopće ne zna da se cura zvala Vjekoslava. Prije nego ju Robi krene isprobati, polugoli Kazo izlazi iz kupaonice i spriječi Robija da sjedne u fotelju, na što mu Teo govori da se posljednjih dana čudno ponaša.

## Uloge

### Glavne uloge

*René Bitorajac kao Robert Kumerle (Robi), kvartovski dečko koji je u potrazi za stanom
*Mila Elegović Balić kao Irena Grobnik, manekenka u usponu koja je također u potrazi za stanom
*Tarik Filipović kao Teodor Friščić (Teo), odvjetnik čiji se brak raspada i Kaznin prijatelj
*Nataša Dangubić kao Lucija Toć, zbunjena djelatnica u videoteci koja slučajno postaje Irenina cimerica
*Hrvoje Kečkeš kao Kazimir Hrastek (Kazo), filmofil i Teov prijatelj koji odlazi od kuće i tako slučajno postaje Robijev cimer

### Sporedne uloge

* Predrag Vušović Pređo kao Vlasnik videoteke, beskrupulozni vlasnik kvartovske videoteke i Lucijin šef
* Dražen Čuček kao Konobar, konobar u pubu *Bitange i princeze*

### Gostujuće uloge
* Janko Rakoš kao Dalibor Hohnjec
* Enes Vejzović kao Karlo Perigal
* Iva Šulentić kao Vjekoslava
* Legionari
** Thomas Krstulović
** Domagoj Kozjak-Lesički
** Mišo Galović
** Luka Haramija
** Goran Vrban

## Zanimljivost

Enes Vejzović u ovoj je epizodi glumio Gazdinog "poslovnog suradnika" Karla Perigala, koji na kraju epizode bude ubijen. Isti će glumac u epizodi "Atentat na Gazdu" (5×20) tumačiti Šatru, Robijevog prijatelja i kvartovskog kriminalca. Vejzović tako spada među malobrojne glumce (ne računajući članove produkcije i djelatnike HRT-a koji su imali veći broj cameo nastupa) koji su se pojavili u više različitih gostujućih uloga u seriji.

## Napomene

## Vanjske veze
*